Mihajlović: Sekretaricama plata 120.000 – Nadlanu.com\nMihajlović: Sekretaricama plata 120.000\nObjavljeno 12. juna 2013. / 09:52:55\nPotpredsednica SNS i ministarka energetike Zorana Mihajlović izjavila je da vlada mora da reši nagomilane probleme u privredi. Govoreći o nekim državnim agencijama, navela je da plate pojediih sekretarica variraju od 45.000 do 120.000 dinara mesečno.\nTreba smanjiti rashode, ali i povećati budžetske prihode i privrednu aktivnost, o čemu će se razgovarati na vladi do kraja nedelje, rekla je ministarka Mihajlović u emisiji RTS-a.\nMihajlović je skrenula pažnju da se racionalizacija u javnim preduzećima može sprovesti do određejne granice, ali istovremeno mora da se podstaknu investicije i poveća fiskalna disciplina, što znači da se moraju poboljšati poslovno okruženje za investitore i efikasnost, a porezi državi moraju da se plaćaju na vreme.\nKada je reč o privatizaciji javnih preduzeća, Mihalović je naglasila da EPS, Elektromrežu i Srbijagas ne treba prodati, ali ih treba restrukturisati i osposobiti da donose profit, napominjući da će se o eventualnoj privatizaciji Telekoma Srbije i Dunav Osiguranja tek razgovarati na vladi. Njen je utisak da niko u javnim preduzećima u Srbiji ne želi da se tamo nešto menja, izdvajajući kao pozitivan primer “Kolubaru metal”, u kojem su sami sindikati predložili mere za reformisanje tog preduzeća.\nZamenik predsednika Partije ujedinjenih penzionera Srbije (PUPS) i generalni direktor Pošte Srbije Milan Krkobabić naglasio je da teret krize ne smeju da snose najsiromašniji i založio se za celovite reforme u javnom sektoru i javnim preduzećima, koje će da prate reforme svih ostalih sistema u Srbiji. Krkobabić smatra da je potreban dijalog države, predstavnika radnika i poslodavaca i sindikata, da bi se na jesen izašlo sa konkretnim merama za izlazak iz krize.\nŠto se tiče neefikasnosti nekih javnih preduzeća, Krkobabić je ocenio da ona moraju da se sve više okreću tržištu, da profesionalizuju poslovanje i postepeno se oslobađaju oslanjanja na državu. Država mora da se odredi koja su joj javna peduzeća potrebna i koja su od strateškog značaja i da ih zadrži, a ne da ih privatizuje, dok za ostala preduzeća treba da odluči da li su neophodna i da napravi realni plan privatizacije za njih, smatra Krkobabić.\nPostoje mogućnosti za oporavak privrede, samo nam nedostaje optimizam, pravi programi i uslovi, naglasio je Krkobabić i podsetio da građani Srbije u bankama imaju ukupno na štednji oko 8,5 milijardi evra, za koje treba stvoriti uslove da se mobilišu u korist povećanja privredne aktivnosti.\nPredsednik Konfederacije slobodnih sindikata Ivica Cvetanović je rekao da je za taj sindikat neprihvatljiv najavljeni predlog Ministarstva finansija o racionalizaciji u javnom sektoru, koji podrazumeva smanjenje zarada za 10 odsto, za 40.000 zaposlenih u državnoj administraciji.\nSindikati su i protiv zamrzavanja zarada, naglasio je Cvetanović i napomenuo da bi mogla da se ostvari ušteda ako se smanji “siva” ekonomija samo za nekoliko procenata i da se poboljša naplata poreza. Konfederacija slobodnih sindikata je protiv privatizacije bilo kog javnog preduzeća, kao sto je Telekom Srbije koji godinama donosi profit, a pogotovo je to opasno najavljivati za takvo preduzeće koje je već na tržištu i uspešno se nosi sa konkurencijiom, rekao je Cvetanović.\nGovoreći o restrukturisanju i racionalizaciji, koje vlada mora da sprovede da bi ostvarila uštede u budžetu, Mihajlović je rekla da se mora racionalizovati i broj državnih agencija, a ostaviti da rade one agencije od kojih će privreda imati koristi.\nUčestvujući u programu RTS-a, Mihajlović je rekla da u nekim državnim agencijama postoje velike razlike u platama, i navela primer da plate sekretarica u nekim državnim agencijama variraju od 45.000 do 120.000 dinara mesečno, što je nedopustivo.\nepsvlada republike srbijezorana mihajlović\nPesma "Domovina" u "Bukvaru"\nSUKOB U VLADI SVE OČIGLEDNIJI: Vučić ljut na Mlađana Dinkića


Zvezda ima za čim da žali: Kopenhagen nezasluženo izvukao remi - Borba\nZvezda ima za čim da žali: Kopenhagen nezasluženo izvukao remi\n(Pavkov 44 – Vind 83 penal)\nCrvena zvezda je imala dragocjenu prednost u prvom meču trećeg kola kvalifikacija za Ligu šampiona protiv Kopenhagena, ali je danski šampion sa stadiona “Rajko Mitić” odnio nezasluženu, ali kapitalnu zalihu pred revanš za sedam dana, zahvaljujući pogotku Jonasa Vinda iz jedanaesterca u 84. minutu. Bio je to jedan jedini udarac Kopenhagena u okvir Zvezdinog gola.\nCrveno-beli su vodili od finiša prvog poluvremena zahvaljujući golu Milana Pavkova, tokom drugog poluvremena su imali nekoliko odličnih prilika da dupliraju prednost, ali nisu uspjeli, što su na kraju gosti uz mnogo sreće uspjeli da kazne – 1:1 (1:0).\nPortugalski arbitar Bruno Martins, koji je tokom čitave utakmice nervirao Zvezdinu publiku, sankcionisaonisao je tada start Jovančića nad Bijelom kao prekršaj za najstrožu kaznu, što nije učinio samo nekoliko minuta kasnije kada je u šesnaestercu gostiju pao Ben, mada je tu ostala dilema da li je protivnički defanzivac prvo stigao do lopte ili pokupio stajnu nogu Zvezdinog fudbalera.\nSvejedno, crveno-beli posle svega prikazanog večeras imaju razloga da budu nezadovoljni samo rezultatom, dok igra svakako može da bude ogromna motivacija za revanš meč u Danskoj.


Sud Bosne i Hercegovine poduzima mjere u skladu s odlukama kriznih štabova - Sud Bosne i Hercegovine\nNaslovna Vijesti Sud Bosne i Hercegovine poduzi...\nSud Bosne i Hercegovine poduzima mjere u skladu s odlukama kriznih štabova\nRukovodeći se značajem odgovornog odnosa institucija vlasti spram aktuelne situacije uzrokovane širenjem zarazne bolesti koronavirus (COVID-19), Sud Bosne i Hercegovine je tokom prošle sedmice izvršio nabavku dodatnih količina dezinfekcionih sredstava, izdao obavezne upute uposlenicima na poslovima održavanja o pojačanoj dezinfekciji zajedničkih prostorija, te djelimično korigovao dinamiku održavanja pojedinih suđenja, o čemu su stranke u postupku uredno obaviještene.\nImajući u vidu okolnosti koje su se razvile tokom posljednjih sedam dana, predsjednik Suda je jutros sazvao i održao sastanak sa zamjenikom predsjednika Suda, predsjednicima Krivičnog, Upravnog i Apelacionog odjeljenja i Registrarom Suda. Na sastanku su razmatrane implikacije aktuelne situacije na zakonit i efikasan rad Državnog suda. Izvršena je procjena okolnosti, analizirane su relevantne posljedice po uspješno odvijanje suđenja i drugih poslovnih procesa, te je uzeta u obzir činjenica da u Bosni i Hercegovini zvanični organi nisu donijeli mjeru zabrane kretanja za građane.\nPredsjednik Suda je izdao naredbu o poduzimanju 8 (osam) mjera, a koja stupa na snagu odmah. Između ostalog, naloženo je održavanje ili eventualno otkazivanje suđenja po procjeni sudskog vijeća ili sudije pojedinca, ovisno o području s kojeg dolaze stranke, broju učesnika u postupku i neophodnosti održavanja konkretnog ročišta. Uposlenicima iz rizičnih kategorija je sugerisano eventualno otvaranje bolovanja. Također, radno vrijeme je modifikovano sa 08:00–16:00 sati na 08:30–15:30 sati, kako bi se izbjeglo da uposlenici dolaze na posao i odlaze s posla u vrijeme najfrekventnijeg korištenja sredstava javnog saobraćaja. Dinamika ulaska posjetilaca u zgradu Suda redukovana je na po 3 (tri) posjetioca istovremeno, o čemu će računa voditi Sudska policija Bosne i Hercegovine.\nSud Bosne i Hercegovine poziva građane i stranke u postupcima da koriste dostavljanje podnesaka poštom, te moli za razumijevanje u vezi s modifkovanim ulaskom u zgradu Suda.\nSud Bosne i Hercegovine će i dalje pratiti situaciju, poduzimati neophodne mjere u skladu sa odlukama kriznih štabova, te adekvatno informisati javnost o relevantnom.


ZVEZDA OVO TREBA ISKORISTITI! Braga u "lošem izdanju" stiže u Beograd - Crvena zvezda info\nZVEZDA OVO TREBA ISKORISTITI! Braga u “lošem izdanju” stiže u Beograd\nRival Crvene zvezde u Ligi Evrope vezao i drugi meč bez golova\nU četvrtak od 18.45 na stadionu Rajko Mitić biće odigran duel prvog kola grupne faze Lige Evrope između Crvene zvezde i Brage, rivala koji u različitom raspoloženju dočekuju taj megdan.\nCrveno-beli su u subotu uveče u slavljeničkoj atmosferi povodom proslave 58. rođendana svog stadiona dominirali i savladali novosadski Proleter 3:0, dok su gosti u predstojećem meču vezali i drugi remi bez golova u prvenstvu Portugalije.\nNisu uspeli fudbaleri Brage da slome otpor Pasoš Fereire, ali ni da stvore veliki broj prilika.\nProbao je Karlos Karvaljal da odmori neke od standardnih prvotimaca, međum, već na startu drugog poluvremena morao je da posegne za izmenama.\nUveo je prvo desnog beka Fabijana Silvu umesto novajlije Jana Kouta i vezistu Galena umesto debitanta Čikinja. Videvši da i to ne menja situaciju na terenu, pola sata pre kraja trener Brage u igru je poslao i prvog špica, novopečenog reprezentativca Španije, Abela Ruiza, međutim, uzalud.\nRezultat se nije promenio do kraja meča, pa je posle Vitorije Gimaraeš kod kuće, Braga odigrala 0:0 i sa Pasoš Fereirom u gostima.\n"U najavi utakmice rekao sam da će to biti jedno od najtežih gostovanja u prvenstvu i to se potvrdilo. Igrali smo protiv agresivnog tima, kontrolisali smo utakmicu, ali nam nije bilo prijatno. Imali smo loptu u našem posedu, ali smo grešili u dodavanjima i nismo uspevali da povežemo redove. Nedostajalo nam je više pozitivne agresije i efikasnosti u šansama koje smo stvorili. Morali smo da damo makar jedan gol. Igrali smo kako treba, ali morali smo da budemo ubojitiji", razočarano je konstatovao trener Zvezdinog rivala posle meča.\nPogled na statistiku pokazuje da Braga jeste imala veći posed lopte od rivala (57:43 odsto), ali je domaćin stvorio više situacija za pogodak. Odnos u šutevima bio je 13:7 u korist Pasoš Fereire.\nZa razliku od portugalskog kolege, Dejan Stanković ima mnogo više razloga za zadovoljstvo.uoči starta Lige Evrope. Njegovi fudbaleri bili su dosta konkretniji od predstojećeg rivala, uputivši 15 šuteva od kojih je sedam išlo u okvir Proleterovog gola. Uz to, loptu u svom posedu imali su 62 odsto aktivne igre.\nVeć u prvom poluvremenu rešili su pitanje pobednika s dva gola, međutim, moglo je da ih bude i više da je Lois Dioni iskoristio dve odlične prilike koje je imao. Francuski napadač ostao je na dva gola u sada devet nastupa za Crvenu zvezdu. Prvi je dao u petardi Kairatu, a drugi u remiju 1:1 sa Šerifom.\nDolazak Rišaira Živkovića i Stankovićevo izvođenje Dionija po završetku prvog dela meča nagoveštava da će se bivši napadač Dižona definitivno preseliti na klupu, gde ga je prvo poslao Milan Pavkov. Starosedelac u napadu crveno-belih se, međutim, povredio, pa je trenutno neizvesno hoće li biti spreman da igra u četvrtak, što bi moglo da bude problem za srpskog šampiona.\nNovajlija Živković imao je odlično dodavanje odmah na startu drugog poluvremena, kada je možda i prekršajem za penal zaustavljen Pavkov, ali je evidentno da će mu trebati još neko vreme da se uigra sa novim saigračima, tako da je malo verovatno da će početi meč protiv Brate. Minutažu željno čeka Filipo Falko, koji je zamenio Pavkova, a tu je i uvek pouzdani El Fardu Ben, kog u subotu nije bilo u protokolu zbog igranja za reprezentaciju Komora i dalekog putovanja u Afriku.\nUz pomenute promašaje Dionija, imala je Zvezda prilike i u drugom delu meča, od kojih je samo jedna iskorišćena, kada je u 75. minutu po drugi put pogodio Aleksandar Katai (prethodno je bio precizan u 28, a četiri minuta ranije pogodio je Seku Sanogo).\n"Jedino što zameram igračima je što moraju da imaju sportsku drskost. Imali smo pet, deset zicera koji ne traba da se dovode u pitanje. Mora da bude više fokusa i da se utakmice ranije završavaju, ne u 70. ili 80. minutu", upozorio je Stanković svoje fudbalere posle meča sa Proleterom.\nPokušaće to da promene već u četvrtak.


Dogovor o tranziciji vlasti u Siriji moguć u narednim danima - Sputnjik Srbija\n21:43 01 Mart 2021\nDogovor o tranziciji vlasti u Siriji moguć u narednim danima\n21:19 13.04.2016 (osveženo 21:22 13.04.2016) Preuzmite kraći link\nDogovor o tranziciji vlasti u Siriji moguć je već tokom narednih nekoliko dana, izjavio je američki državni sekretar Džon Keri.\nRusija i Iran podržavaju politički proces u Siriji\n„Postoji mogućnost da se narednih dana postigne dogovor o političkoj tranziciji u skladu sa Ženevskom deklaracijom iz 2012. godine. Iranci su to potpisali, Rusi su to potpisali, Turci, Emirati, Katar, Saudijci, većina evropskih zemalja“, rekao je Keri u Vašingtonu.\n„Razgovarao sam danas sa Stafanom de Misturom koji je u Ženevi, razgovarali smo o obnavljanju mirovnih pregovora u ovom trenutku. Želim da naglasim da u njegovo ime i u ime Međunarodne grupe za podršku Siriji, kao i svih zemalja koje učestvuju u njoj: pozivamo sve učesnike iz svake od zemalja, sve zaraćene strane, režim i sve ostale da poštuju prekid borbenih dejstava“, dodao je Keri.\nprimirje u Siriji, međusirijski pregovori, Stafan de Mistura, Džon Keri, Sirija, Iran, Turska\n01/03 21:31 Hoće li EU zabraniti putovanja ljudima koji ne smeju da prime vakcinu


Završna konferencija projeka EU "Podrška upravljanju kvalitetom voda u BiH" danas u Banjoj Luci - Akta.ba\nZavršna konferencija projeka EU "Podrška upravljanju kvalitetom voda u BiH" danas u Banjoj Luci\n27.08.2008. 09:07 / Izvor: Fena\nZavršna konferencija projekta Evropske unije "Podrška upravljanju kvalitetom voda u BiH, faza II" bit će održana u srijedu, 27. augusta u Banja Luci uz učešće predstavnika Ministarstva vanjske trgovine i ekonomskih odnosa BiH, entitetskih vlasti zaduženih za upravljanje vodama i stručnjaka koji su realizirali projekt.\nKako je najavljeno učesnicima konferencije obratiti će se Johann Hesse, šef Operativnog odjela za ekonomske reforme i prirodne resusre pri Delegaciji Evropske komisije u BiH.\nEvropska unija je osigurala 0,4 miliona eura za nastavak projekta podrške upravljanju kvalitetom voda u Bosni i Hercegovini.\nImplementacija projekta je trajala godinu dana (od septembra 2007. do septembra 2008.), a predstavljala je nastavak uspješno završene prve faze (dvogodišnje faze podrške) u vrijednosti od miliona eura.\nSpecifičan cilj ovog projekta bio je pružanje podrške razvoju prijedloga strategije za zaštitu površinskih voda u Bosni i Hercegovini u skladu sa strategijama i ciljevima Okvirne direktive o vodama Evropske unije. Projekt se također fokusirao na poboljšanje kapaciteta za identifikaciju i pripremu projektnih prijedloga iz oblasti otpadnih voda u BiH.\nOvim se pružila podrška entitetskim vladama u njihovim aktivnostima pripreme strateških dokumenata za upravljanje vodama u skladu s entitetskim zakonima o vodama i olakšati proces planiranja investicija u oblasti gradskih otpadnih voda u Bosni i Hercegovini osiguravanjem odgovarajućih alata.\nProjekt je ostvario saradnju s Ministarstvom vanjske trgovine i ekonomskih odnosa BiH, Ministarstvom poljoprivrede, vodoprivrede i šumarstva FBiH, Ministarstvom poljoprivrede, šumarstva i vodoprivrede RS-a, federalnim agencijama za upravljanje vodama - Agencija za vodno područje Jadranskog mora i Agencija za vodno područje rijeke Save, Republičkom direkcijom za vode RS kao i ostalim relevantnim državnim i lokalnim vlastima, saopćeno je iz Delegacije Evropske komisije.


Čišćenje drvenog poda crnim čajem u vašem stanu u Beogradu\nKoristan savet - dragi sugrađani Beograda, čišćenje drvenog poda u vašem stanu najbolje je uraditi uz pomoć kesice crnog čaja, pod će biti sjajan, blistav i prekrasan a posebno je bitno naglasiti da nećete udisati hemikalije koje se uobičajeno koriste za čišćenje i poliranje poda.\nDragi sugrađani Beograda, zagrejte lonac sa vodom i u provrelu vodu ubacite dve kesice crnog čaja, zatim ostavite čaj da odstoji nekoliko minuta, pa onda krpu za čišćenje umočite u čaj i dobro je iscedite a potom se bacite na čišćenje drvenog poda u vašem stanu i onda naravno uživajte u fantastičnom rezultatu.\nVeoma je bitno da se naglasi da za čišćenje drvenog poda u vašem stanu koristite isključivo crni čaj, a ne crni čaj u mešavini sa nekim drugim, jer je taninska kiselina u njemu odgovorna za postizanje sjaja.\nDragi sugrađani Beograda, ako je drveni pod u vašem stanu veoma prljav i ako ga dugo niste čistili, biće najbolje da prionete na detaljno čišćenje, prvo ga operite deterdžentom a onda očistite vodom i tek nakon toga možete da prionete na čišćenje poda crnim čajem.\nČišćenje drvenog poda u vašem stanu je najbolje uraditi sa dobro oceđenom krpom jer višak vlage ulazi u pukotine među daskama, oštećuje parket i može da uzrokuje i njegovo dizanje.\nA naravno dragi sugrađani Beograda ako nemate ni vremena ni volje za čišćenje drvenog poda, brigu za kompletno čišćenje stanova u Beogradu možete prepustiti nama As Point profesionalnoj agenciji za čišćenje stanova.\nOve nedelje .......................372\nOvog meseca ...................1765\nSve posete ....................102512


Portal Sarajevo-RS.com - Konferencija beba u Istočnoj Ilidži 28. juna\nKonferencija beba u Istočnoj Ilidži 28. juna\nponedeljak, 19 jun 2017 20:02\nU saradnji sa Ministarstvom porodice, omladine i sporta Republike Srpske i u organizaciji Opštine Istočna Ilidža u srijedu, 28. juna sa početkom u 18:00 časova, održaće se "Konferencija beba" u bašti restorana "Kula".\nPrijavljivanje učesnika počeće na dan manifestacije od 18:00 časova, a pravo učešća imaju sve bebe rođene u periodu od 28. juna 2016. do 28. juna 2017. godine, navodi se na sajtu Opštine Istočna Ilidža.\nPrilikom prijavljivanja beba na uvid je potrebno donijeti zdravstvenu knjižicu ili izvod iz matične knjige rođenih. Programom su predviđene razne aktivnosti poput takmičenja očeva u brzom presvlačenju beba, kao i drugi zabavni program.\nTakođe, ono što je najvažniji dio ove manifestacije, biće izabrano novo tročlano predsjedništvo i uručene prigodne nagrade od strane predstavnika vlasti.\nViše iz ove kategorije « Javna tribina Centara civilne inicijative u Istočnom Sarajevu Plesni studio "Orion" osvojio 18 medalja u Bihaću »


Rukovodstvo banke | ProCredit Bank\nIgor Anić ima dugogodišnje iskustvo u oblasti bankarstva i finansija. Završio je Ekonomski fakultet na Univerzitetu u Beogradu, kao i Menadžment Akademiju u Firtu u Nemačkoj. Po završetku studija, tri godine je proveo u Energoprojektu, nakon čega svoju karijeru nastavlja u ProCredit banci od 2005. godine.\nPrvobitno je bio na poziciji stručnog saradnika za upravljanje rizicima, potom šef odeljenja Finansijske kontrole, da bi se ubrzo našao na funkciji Izvršnog direktora sektora internih usluga. Izvršnom odboru se priključuje 2011. godine, a u poslednjih 10 godina, bio je zadužen za različite oblasti - od finansija, opštih i pravnih poslova i upravljanje rizicima, do marketinga, ljudskih resursa i biznis razvoja.\nOd 2020. godine nalazi se na funkciji Predsednika Izvršnog odbora ProCredit banke, dok je istovremeno i član Upravnog odbora Banke u Ekvadoru i Nadzornog odbora Banke u Bosni i Hercegovini.\nOd 2015. godine je član Nadzornog odbora u NALED-u. Sve vreme je posvećen ostvarivanju razvojne misije ProCredit banke u srpskoj ekonomiji, poštujući osnovne vrednosti ProCredit grupe.\nIvan Smiljković je diplomirao na Ekonomskom fakultetu u Nišu, na smeru Finansijski menadžment, kao i na Menadžment Akademiji u Firtu, u Nemačkoj. Svoju profesionalnu karijeru započinje u ProCredit banci 2007. godine, na poslovima analize kreditnog rizika. Nakon izvesnog perioda prelazi na poziciju menadžera za poslove sa privredom. Saradnja sa klijentima i razumevanje biznisa određuju dalji smer u kojem se Ivan afirmiše i 2011. godine postaje direktor filijale u Smederevu.\nKompetentnost kombinovana sa talentom za međuljudske odnose, stavlja ga na čelo odeljenja za mala i srednja preduzeća 2013. godine. Samo dve godine kasnije, priključuje se Izvršnom odboru ProCredit banke. Već nekoliko godina unazad radi na pozicioniranju banke kao lidera u digitalizaciji i implementaciji modernih tehnologija.\nUčesnik je mnogih panela i javnih diskusija na temu zelenog finansiranja i očuvanja životne sredine. Od 2019. godine obavlja funkciju predsednika Upravnog odbora ProCredit banke u Moldaviji. Godinu dana kasnije postaje član Upravnog odbora Nemačko-srpske privredne komore. Nastoji da gradi održive odnose sa klijentima koji se temelje na poverenju, pouzdanosti i poštovanju.\nNemanja Tomić diplomirao je na Ekonomskom fakultetu Univerziteta u Beogradu na smeru finansije, bankarstvo i osiguranje. ProCredit banci se priključuje sredinom 2014. godine. Na početku je bio na poziciji savetnika za poslove sa privredom, gde je imao priliku da radi sa velikim brojem klijenata. Tad je pokazao izuzetno razumevanje potreba tržišta i klijenata, kao i stratešku poziciju banke.\nTokom 2016. godine imenovan je na mesto direktora filijale u Čačku, da bi nakon reorganizacije filijala, isti posao nastavio da radi u filijali u Kragujevcu. Strateškim opredeljenjem Banke ka daljem jačanju pozicije u radu sa fizičkim licima 2018. godine, dolazi na poziciju Šefa odeljenja za bankarske usluge. Imenovan je za člana Izvršnog odbora ProCredit Banke 2019. godine.\nU međuvremenu uspešno je završio Menadžment Akademiju u Firtu u Nemačkoj. Član je Odbora za finansijske usluge Saveta stranih investitora. Posvećen je ideji transformacije koja vodi ka kompletnoj digitalizaciji i otvara nove mogućnosti i napredna poslovna rešenja.\nČlanovi Upravnog odbora ProCredit Bank a.d. Beograd\nG-din Hubert Spechtenhauser, član\nG-đa Suzannah Herring Carr, član


VELIKA KLADUŠA Počelo proširenje privremenog prihvatilišta\n- Trenutni kapaciteti privremenog prihvatilišta su 80 pasa lutalica, iako se u njemu nalazi daleko veći broj pasa. Zbog nedostatka prostora nismo u mogućnosti odgovoriti na sve pozive građana da se psi sklone s ulica i iz naselja - kazao je Senad Elezović, upravitelj prihvatilišta.\n- Privremeno prihvatilište samo je dio u lancu rješavanja problema pasa lutalica, naročito ako se ima u vidu da se u trenutku početka našeg rada na području općine Velika Kladuša, prema nekim podacima, nalazilo oko 4.000 pasa lutalica - kaže Elezović.\n- Sa istom organizacijom već naredne sedmice počinje realizacija još jedne akcije kastracije, odnosno sterilizacija oko 500 pasa - najavio je Elezović.\nElezović: Dio lanca\nVelika Kladuša Azil za pse\nKlanjana dženaza brutalno ubijenim starcima kod Velike Kladuše


TotalCar.rs » Markione zadovoljno trlja ruke\nMarkione zadovoljno trlja ruke\nFCA, novo, Prodaja\nPovećan profit “Fijat-Krajslera” u SAD i Evropi. Šef kompanije Serđo Markione je rekao da rezultati pokazuju da je ovaj proizvođač automobila napravio planirani progres u petogodišnjoj strategiji.\nProfit proizvođača automobila “Fijat-Krajsler” prošle godine povećan je na 1,81 milijardu evra zahvaljujući profitabilnijem poslovnom modelu. Inače, dobit ove kompanije je u 2015. iznosila svega 93 miliona evra. U saopštenju se navodi da je prošle godine porastao i profit luksuzne marke “Maserati”.\n“Fijat-Krajsler” je saopštio da bolje posluje u SAD i Kanadi. Kompanija je najavila da će, zbog rasta profita, njenih 40.000 radnika u SAD dobiti prosečno po 5.000 dolara bonusa.\nŠef kompanije Serđo Markione je rekao da rezultati pokazuju da je ovaj proizvođač automobila napravio planirani progres u petogodišnjoj strategiji.\n– Ovo je rekordna godina za FKA, ali ono što je još važnije je da smo plan iz 2014, koji treba da se realizuje do 2018, već 60 odsto ostvarili – kaže Markione, i dodaje da je i prodaja u Evropi značajno povećana.\nNa Starom kontinentu, profit FKA je 540 miliona evra, što je više nego duplo u odnosu na 2015, kada je “Fijat-Krajsler” zaradio 213 miliona evra. U ovoj godini FKA očekuje da profit premaši tri milijarde evra Globalno, “Fijat-Krajsler” je prodao 4,7 miliona vozila u 2016, što je rast od tri odsto. Markione ipak kaže da je, bez obzira na sve, zacrtani plan prodaje od sedam miliona vozila u 2018. godina još daleko od ostvarenja i da je neophodno dalje napredovanje.\nFKA je prošle godine obustavio proizvodnju nekih manje traženih modela, a uložio je u proširenje kapaciteta za proizvodnjua “džipa” i “ram pikapa”.\nOva kompanija je objavila da namerava da ponovo pozicionira “Alfa Romeo” u Severnoj Americi. Ove godine će dva velika aduta ovog brenda “alfa romeo đulija” i SUV vozilo “alfa romeo stelvio” biti promovisani na ovom tržištu. Kompanija se nada i da će da lansira novih osam “alfa romeo” modela do 2018. i da će uspeti da dostigne prodaju od 400.000 vozila ove marke. U 2015. isporučeno je 1,1 milion vozila, a u 2016. 1,3 miliona.


U "Službenom glasniku RS" broj 90, od 4. novembra 2016. godine, objavljena je Uredba o označavanju poljoprivrednih i prehrambenih proizvoda nacionalnom oznakom višeg kvaliteta “srpski kvalitet”.\nOznaka "srpski kvalitet" namenjena je za označavanje poljoprivrednih i prehrambenih proizvoda - u sektoru proizvodnje i prerade mleka, mesa, voća, povrća, žitarica, uljarica, grožđa i meda. Ova uredba trebalo bi da doprinese afirmaciji i izdvajanju proizvoda na tržištu koji su posebni , drugačiji i koji imaju kvalitet. Takođe primenom uredbe očekuje se i povećanje konkurentnosti domaćeg proizvođača i zaštita domaćih potrošača.\nNacionalnu oznaku višeg kvaliteta moći će da imaju samo oni proizvodi koji se po svom sastavu, načinu proizvodnje i korišćenim sirovinama jasno razlikuju od drugih proizvoda iste kategorije. Proizvod mora da bude napravljen isključivo od sirovina koje potiču sa teritorije Srbije.\nZahteve za korišćenje žiga proizvođači hrane podnosiće Ministarstvu poljoprivrede i zaštite životne sredine. Pored zahteva proizvođači će morati da dostave i specifikaciju proizvoda, podatke o poreklu i kvalitetu osnovne sirovine od koje je proizveden i opis tri posebna svojstva u odnosu na propisane zahteve kvaliteta za svaku vrstu proizvoda.\nU skladu sa ovom uredbom Ministarstvo poljoprivrede i zaštite životne sredine formiraće komisiju za stručnu procenu posebnih svojstava poljoprivrednih i prehrambenih proizvoda i izdavaće rešenja o pravu korišćenja te oznake. Oni će biti upisani u poseban registar odakle mogu da budu i izbrisani ako se utvrdi da proizvod koji je označen žigom ”srpski kvalitet” ne ispunjava sve uslove. Spisak korisnika ove oznake, proizvoda sa oznakom kao i posebna svojstva označenih proizvoda, biće objavljen na internet stranici Ministrastva poljoprivrede i zaštite životne sredine.\nViše informacija o Uredbi o označavanju poljoprivrednih i prehrambenih proizvoda nacionalnom oznakom višeg kvaliteta “srpski kvalitet” kao i zahtev za korišćenje oznake možete pogledati na sajtu Ministarstva poljoprivrede i zaštite životne sredine http://www.mpzzs.gov.rs/download/Uredbe/.


Ambasador Venecuele pri Ujedinjenim nacijama Samuel Monkada optužio je administraciju američkog predsjednika Donalda Trumpa za sabotiranje pregovora vlade venecuelanskog predsjednika Nikolasa Madura i opozicije i naveo da Vašington pokušava da započne rat.\nMonkada je na konferenciji za medije u sjedištu UN u New Yorku rekao da je Trumpova administracija najviše rasistička vlast u historiji Zapadne hemisfere i optužio je da “pokušava da isfabrikuje rat protiv Venecuele”.\nPrema Monkadinim riječima, to se jasno vidi iz izjave Trumpovog savjetnika za nacionalnu bezbjednost Johna Boltona da SAD “ne vjeruju u dijalog, već u akciju” i da “Maduro mora da ode”. Dodao je da SAD “sabotiraju razgovore među Venecuelancima”.\nTenzije u odnosima Washingtona i Caracasa dodatno su eskalirale pošto su SAD u utorak zamrzle svu imovinu venecuelanske vlade. Venecuela je saopštila da ta odluka predstavlja prijetnju svjetskom poretku i zatražila od Vijeća bezbjednosti UN da hitno istraži “opasne” akcije SAD.


Veliko interesovanje građana za savete o zdravlju - Pharma Network\nVeliko interesovanje građana za savete o zdravlju\nVeliki broj građana odazvao se pozivu na besplatne savete na temu prevencije malignih bolesti i značaja redovnih pregleda, koje je u mesecu borbe protiv raka organizovao Gradski zavod za javno zdravlje Beograd u Maksi supermarketu Alonso.\nStručnjaci iz Zavoda odgovarali su na pitanja očuvanja zdravlja, prevenciji, ali i važnosti uspostavljanja zdravijih životnih navika. Podršku doktorima u akciji “Misli ranije, biraj zdravije” pružili su i članovi studentskih organizacija – Udruženje studenata medicine (IFMSA) i Udruženje studenata farmacije (BPSA).\nU Srbiji se svake godine dijagnostikuje oko 36.000 novih slučajeva malignih bolesti, a od njih godišnje umre više od 20.000 ljudi. Svaki peti smrtni slučaj u Srbiji posledica je nekog maligniteta\nPrema rečima stručnjaka Zavoda, u velikom broju slučajeva, za nastanak raka odgovorni su određeni životni stilovi pojedinca od pušenja, nepravilne ishrane, fizičke neaktivnosti, konzumiranja alkohola, do preteranog izlaganja sunčevim zracima, a sve to nosi i do dve trećine rizika za nastanak pojedinih maligniteta. Čak oko 30 odsto svih smrtnih ishoda od malignih bolesti posledica su upravo ovih i sličnih životnih izbora. Na više od 80 odsto svih malignih bolesti može se uticati promenama ličnih životnih stilova, uz izbegavanje faktora rizika prisutnih u okolini, makar u meri u kojoj je to izvodljivo. Zato je važno delovanje na svest svakog pojedinca i nivo opšte informisanosti javnosti u vezi sa ovim problemom. Tek kada je svaki pojedinac dobro upoznat sa načinima kojima on može da umanji mogućnost za nastanak bolesti i kada je osposobljen i osnažen da preuzima dobar deo odgovornosti za svoje zdravlje, tek tada se i sistemski uložena sredstva isplate i postižu željenu delotvornost. Tada ljudi dobijaju pravu šansu da povrate, očuvaju i unaprede svoje zdravlje.\nPrema procenama Svetske zdravstvene organizacije obolevanje od malignih bolesti u svetu poraslo je sa 12,7 miliona u 2008. godini na 14,1 miliona ljudi u 2012. godini. Do 2032. godine očekuje se da će oboleti 25 miliona ljudi širom sveta, odnosno obolevanje od raka će porasti za 70 odsto.\nNa osnovu podataka iz Populacionog registra za maligne bolesti Gradskog zavoda za javno zdravlje Beograd, u poslednjoj posmatranoj 2016. godini evidentirano 411 novoobolelih na 100.000 stanovnika glavnog grada, dok je ukupno obolelih od neke vrste maligne bolesti bilo 3.198 na 100.000 Beograđana.\nU Srbiji su od 2013. godine na snazi Nacionalni programi za skrining raka grlića materice, raka dojke i raka debelog creva, sa ciljem da se smanji obolevanje i umiranje od ovih maligniteta koji su u našoj sredini veoma zastupljeni, a koji upravo zbog otkrivanja u odmaklim fazama bolesti, odnose i veliki broj života.\nSavetovanje o malignim bolestima sutra u Maxiju\nOtvorena izložba ASPIRIN protect – Štiti srce, čuva mozak


jul 2014 - Na Vidiku Magazin\nby samosuncica 31. jula 2014.\nispričat ću vam svoju priču….radi se o meni…nadam se da će neki u njoj pronaći odgovore na neka svoja slična pitanja…vraticu se na početak… odrasla sam u malom mjestu, u…\nDo skoro su to samo bila nagađanja, a sada je i zvanično potvrđeno: Šakira uskoro posataje mama po drugi put! Naime, zanosna plavuša neverovatnih vokalnih, ali i plesačkih sposobnosti, rešila…\nSmrt moga djeda\nby Sarajka 29. jula 2014.\nOtac moje majke umro je dok je ona još bola dijete, tako da sam ja imala samo jednog djeda! On je bio moja podrška, moja snaga, on je moj uzor.…\nEpson proširuje seriju štampača sa integrisanim rezervoarima za mastila (ITS) novim modelima, koji su ujedno i prvi ITS štampači A3+ formata. Model L1300 je četvorobojni ITS štampač A3+ formata dizajniran…\nZastareli izgovori poput glavobolje dobili su crveni karton od strane ljubitelja fudbala, na čije je mesto došlo iskreno “Hoću da gledam fudbal”, kao jedan od najčešćih načina za izbegavanje seksa…\nAko još uvek niste odabrali destinaciju na kojoj ćete se rashladiti tokom vrelih letnjih dana, imamo za vas genijalnu ideju koju nećete moći da odbijete! U pitanju je vrlo egzotično,…\nRezultati 1. meseca Loveville takmičenja – Ko su za sada najbolji ljubavnici?\nRezultati za prvi mesec regionalnog takmičenja u vođenju ljubavi, Loveville 2014, koje se odvija pod sloganom “Zauzmi pozu i budi prvi”, prikazuju interesantnu i možemo slobodno reći, neočekivanu statistiku. Od…\nby Administrator 2. jula 2014.\nPrvog dana ovogodišnjeg 12. Belgrade Beer Festa koji će se održati od 13. do 17. avgusta nastupiće američka muzička zvezda Si Lo Grin. Belgrade Beer Fest nastavlja praksu da svake…\nGlumica Jelena Gavrilović promo lice ovogodišnjeg Belgrade Beer Festa\nby Administrator 1. jula 2014.\nMeđu mnogobrojnim novinama ovogodišnjeg 12. Belgrade Beer Festa je i prvo promo lice festivala. Ne slučajno, ta uloga pripala je glumici Jeleni Gavrilović, prepoznatljivoj po upečatljivim filmskim, pozorišnim ulogama i…


Bez obzira na to da li dizajnirate trpezariju od nule, ili jednostavno procenjujete osnovne stvari u postojećem prostoru, veličina je bitan faktor u razmatranju nameštaja i rasporeda vaše trpezarije.\nDrugim rečima, ono što može da stane u veliku trpezariju znatno će se razlikovati od stvari koje možete smestiti u minijaturan trpezarijski prostor. Trpezarije različitih veličina imaju različit raspored i potrebe za nameštajem. Dakle, veličina vaše trpezarije zaista diktira šta ćete u njoj postaviti!\nTo će vam pomoći da izaberete trpezarijski sto odgovarajuće veličine i oblika, a istovremeno ćete znati i koliko stolica za trpezariju treba da uključite u celokupan dizajn prostora. Verujte nam na reč, iako deluje kao težak zadatak, može biti zaista zabavno krenuti u procenu svega onoga što može da stane u jedan trpezarijski prostor, nezavisno od njegove veličine.\nZato vam u nastavku teksta donosimo savete stručnjaka koji će vam pomoći da savršeno uklopite sve neophodne elemente za ovaj deo doma – bilo da se radi o maloj, srednjoj ili ogromnoj trpezariji.


Sjajna vest za korisnike Windowsa XP\nBaš kao korisnici Windows 8/8.1 operativnog sistema i Windows XP korisnici besplatno će moći da pređu na novi Windows, koji stiže 30. septembra!\nMicrosoft je rešio da sledeći Windows, za sada poznat kao Windows 9 mada nije sigurno da će se tako zvati, bude apsolutni hit među PC korisnicima. Tako je doneta odluka, prema onome što je izjavio predsednik Microsofta u Indoneziji, Andresa Diantoro, da besplatnu nadogradnju dobiju ne samo korisnici Windows 8/8.1 operativnog sistema, nego i korisnici Windows XP operativnog sistema, koji više nemaju softversku podršku Microsofta.\nNa taj način Microsoft će povećati udeo najnovijeg Windowsa za vrlo kratko vreme i omogućiti da i korisnici sa XP operativnim sistemom dobiju moderan OS. Da li će stare mašine na kojima je XP podržavati Windows 9 i na koji način će Microsoft pružiti podršku za drajvere i ostali softver tokom migracije sa XP-a na 9 ostaje nam da vidimo, ali prema prvim nezvaničnim informacijama kompanija iz Redmonda već ima spreman scenario.\nWindows XP korisnici lako će prihvatiti Windows 9, jer donosi značajna poboljšanja u odnosu na Windows 8/8.1 i pegla sve ono što uglavnom nisu voleli na tom OS-u:\n- izbacuje se Charm bar\n- ubacuje se Cortana sa podrškom za pretragu\n- ubacuje se novi Centar sa obaveštenjima\nApple ukida Beats?\nApple kako se pretpostavlja, razmatra mogućnost da zatvori Beats, veb sajt za direktno slušanje (striming) muzičkih sadržaja koga je kupio ranije ove godine s istoimenim slušalicama, objavljeno je na TechCrunchu.\nIzvori unutar Apple navode da je dobar deo inženjera, koji su radili na Beats servisu, prebačeno na druge projekte u okviru Apple, uključujući "onlajn" muzičku prodavnicu iTunes. Apple, koga je kontaktirala agencija AFP, odbio je bilo kakav komentar.\nPrema specijalizovanom sajtu re/code, Apple ne bi trebalo da stvarno zatvori Beats muzičku uslugu, već da je preimenuje i prilagodi svojim potrebama.\nApple je u maju izdvojio tri milijarde dolara da bi kupio Beats, kompaniju koju je formirao reper Dr Dre, čiji su najpoznatiji proizvod veoma specifične slušalice omiljene kod mlade populacije.\nMicrosoft objavljuje naziv novog Windowsa\nMicrosoft naredne nedelje donosi svoj prvi zvanični Preview za novi Windows, koji će biti predstavljen tokom događaja u San Francisku.\nNovi Windows trenutno nosi kodni naziv Threshold i mada ga svi nazivaju Windows 9, konkretan naziv proizvoda je trenutno i dalje misterija. Naredna verzija Microsoftovog operativnog sistema bi mogla nositi jednostavan naziv Windows.\nSam Microsoft ovaj operativni sistem interno naziva Windows X, gde X stoji samo kao oznaka umesto naziva koji se očekuje da će biti objavljen tokom Previewa naredne nedelje.\nRazličiti izveštaji navode da Microsoft još uvek razmatra naziv novog Windowsa, a IT mediji licitiraju da su u opticaju Windows, Windows X, Windows One ili jednostavno Windows 9 nazivi.\nKakvo god ime na kraju Microsoft izabere, najbitnija stvar koja će odrediti sudbinu novog Windowsa jeste koliko će kompanija slušati sugestije korisnika i ispraviti sve propuste koje je načinila sa Windows 8 verzijom.\nNaredne nedelje ćemo imati uvid upravo u ono što Microsoft planira već neko vreme.\nUzmite 30GB besplatne memorije!\nAko već niste, instalirajte OneDrive aplikaciju i uzmite besplatno 30 gigabajta Cloud memorije.\nMicrosoft svim korisnicima osnovne OneDrive ponude besplatno poklanja 15 gigabajta memorije, koja se može duplirati sa još 30 gigabajta, ukoliko uključite automatsku sinhronizaciju slika i videa napravljenih kamerom na OneDrive aplikaciju. To znači da ćete ukupno imati 30 gigabajta Cloud memorije na raspolaganju. Veličina pojedinačnog fajla koji može da se prebaci na OneDrive oblak je 10 gigabajta.\nMicrosoftov OneDrive je dostupan za Android, iOS i Windows Phone, Xbox, Mac OS, a dostupan je i korisnicima Windows operativnih sistema, Windows tableta i nekih Nokijinih Asha i X uređaja.\nAkcija se odnosi na postojeće i nove korisnike (potrebno je uključiti sinhronizaciju foto i video sadržaja na Cloud) i traje u septembru.


STIŽE NAM GOOGLE KOVERTA\nEnvelope je jedna od aplikacija koja korisnike motiviše da svoje telefone na neko vreme zatvore u papirne koverte. Ta Google koverta, očekuje se, uspela bi u onome što je ovom svetu neophodno.\nSve se više govori o zavisnosti od pametnih telefona, kao i drugih uređaja, pa je i sve više uplašenih, a posebno roditelja čija se deca rađaju usred tehnološkog napretka. Upravo je zbog toga Google lansirao čak tri nove aplikacije, čiji je cilj da korisnike udalje telefona, a u sklopu inicijative Digital Wellbeing.\nUz kovertu ide i odgovarajuća aplikacija iz Google Play prodavnice, po imenu Envelope, te PDF fajl koji se štampa da bi se od njega napravila koverta. Kada je korisnik spreman za pauzu dovoljno je da otvori aplikaciju, telefon stavi u kovertu i zatvori je lepkom. Korisnici nakon toga mogu samo da telefoniraju, te proveravaju koliko je sati.\nGoogle je Envelope aplikaciju postavio i na GitHub, tako da zainteresovani mogu da je menjaju i prilagođavaju svojim potrebama.\nPored Envelope tu su i druge aplikacije, pa oni koji su na odvikavanju od telefona mogu da preuzmu i Activity Bubbles, koja na wallpaper postavlja mehurić svaki put kada korisnik aktivira telefon, a mehurić postaje veći što se više vremena provede na telefonu.\nTu je i Screen Stopwatch, aktivni wallpaper koji aktivira merenje vremena svaki put kada se telefon otključa, a eksperti očekuju da ove tri aplikacije pozitivno utiču na digitalno stanje onih koji pate od viška vremena provedenog ispred malog displeja.\n2020-01-27T00:33:29+01:0027 јануара, 2020|Ostalo|


Lista institucija sa kojima Univerzitet ima potpisane ugovore\nRang liste na kojima se nalazi Univerzitet u Kragujevcu\nMeđunarodna saradnja, kao prioritetna delatnost Univerziteta u Kragujevcu se temelji na uspostavljanju i razvijanju saradnje sa stranim univerzitetima i međunarodnim organizacijama koje se bave visokim obrazovanjem. Tokom poslednjih godina Univerzitet u Kragujevcu je ponosan na širenje mreže međuuniverzitetske saradnje i do sada je potpisao bilateralne ugovore o saradnji sa oko 60 univerziteta širom Evrope i sveta. Ovi ugovori predstavljaju osnovu za mobilnost studenata i nastavnika, njihovo stručno i naučno usavršavanje, kao i proširivanje i produbljivanje međunarodne saradnje u pravcu razvoja integrisanih programa studiranja i istraživanja.\nUniverzitet u Kragujevcu realizuje svoje međunarodne aktivnosti i kroz svoje članstvo u Evropskoj Asocijaciji Univerziteta, Balkanskoj rektorskoj konferenciji, UNESKO-voj mreži univerziteta i drugim organizacijama koje se bave pitanjima visokog obrazovanja.\nUniverzitet u Kragujevcu aktivno aplicira i pruža podršku svojim članicama za učešće u međunarodnim obrazovnim i istraživačkim programima: ERASMUS+, ERASMUS MUNDUS, CEEPUS, WUS Austria, COST, HORIZON 2020 i dr.\nSledeći Bolonjske principe u visokom obrazovanju, Univerzitet u Kragujevcu organizuje trening-seminare i promotivne aktivnosti u cilju unapređivanja i usklađivanja našeg obrazovnog procesa sa evropskim visokoobrazovnim standardima. Univerzitet u Kragujevcu neguje saradnju i sa vladama stranih država, nevladinim organizacijama i drugim organizacijama koje pružaju podršku univerzitetu u obezbeđivanju sredstava za stipndiranje studenata, mobilnost profesora, nabavku materijalnih sredstava za unapređivanje visokoškolske nastave, kao i sredstava za naučna istraživanja i razvoj obrazovnog procesa.


Sa Blerom razgovor uz kafu - ebart\nSa Blerom razgovor uz kafu\nBeograd -- Zorana Mihajlović izjavila da razgovor ministara sa Tonijem Blerom u Beogradu nije bio tajni i da on nije bio angažovan kao savetnik uz nadoknadu.\n"Ja sam potpuno sigurna da nije, zato što je ovo bio zaista razgovor uz kafu", rekla je potredsednica Vlade Zorana Mihajlović odgovarajući na pitanje novinara u Privrednoj komori Srbije.\nNa tom sastanku, kako je objasnila, razgovarano je o tome kako sve vlade na ovom svetu imaju ozbiljan problem u prvoj godini i često ta godina bude izgubljena.\n“Zato je na tom sastanku sa Blerom najviše bilo reči o tome da srpska vlada prvu godinu nije izgubila, već je donela reformske zakone, napravila aranžman sa Međuanrdnim monetarnim fondom i sada kreće u kapitalne investicije”, navela je Mihajlović.\nPodsećamo, Zorana Mihajlović je bila jedna od ministara koja nije želela da odgovara na pitanja novinara B92 ispred Kluba poslanika nakon sastanka sa bivšim premijerom Velike Britanije Toni Blerom.\nRanije tokom dana, ministar za rad, zapošljavanje, boračka i socijalna pitanja Aleksadnar Vulin je na pitanje novinara da li je prisustvovao predavanju Blera rekao da na to nema šta da kaže.\n"Pitate me za nešto što je bulevarska štampa pokušala da prestavi kao neko veliko čudo. Danas ću govoriti isključivo o mladima i zapošljavanju mladih", rekao je Vulin.\nBler je juče održao jednosatno predavanje pojedinim ministrima i njihovim saradnicima u Klubu poslanika u Beogradu.\nPrema informacijama B92, Bler je prisutnima objašnjavao strategiju političkog delovanja i odnose s javnošću, kao i način na koji bi trebalo da komuniciraju sa medijima. Takođe, rekao im je da bi tokom mandata trebalo da se posvete manjem broju tema, najviše tri ili četiri.


Direktori ZU neće da otpuštaju zaposlene • Vivateka\nPočetna / VESTI-zdravstvo / Direktori ZU neće da otpuštaju zaposlene\nTalas racionalizacije u zdravstvu, produženje roka? Direktori zdravstvenih ustanova neće da otpuštaju zaposlene.\nZdravstvenim ustanovama danas ističe rok za dostavljanje spiskova za racionalizaciju, ali kako „Dnevnik“ saznaje,verovatno će doći do novog odlaganja dostavljanja ovih spiskova.\nNaime, direktori mnogih ustanova ne žele da daju otkaze zaposlenima. Zdravstvene ustanove trebalo je do sutra Ministarstvudravlja da dostave spiskove zaposlenih koji su višak. Međutim, mnoge ustanove nisu dostavile spiskove, a i one koje su ih uputile Ministarstvu zdravlja nisu dobile povratnu informaciju od Ministarstva. Ovaj krug racionalizacije odnosi se na nemedicinski kadar i na stomatologe kojih ima u primarnim zdravstvenim ustanovama.\nJedina predstavnica Vojvodine u Komisiji za kadrovsko planiranje Ministarstva zdravlja dr Danijela Stanković Baričak, kaže da je sve zdravstvene ustanove u Srbiji trebalo do kraja obe nedelje dostave Ministarstvu zdravlja Pravilnik o unutrašnjoj organizaciji, odnosno sistematizaciji. Sistematizacija mora da bude usklađena s maksimalnim brojem zaposlenih, propisanih za tu zdravstvenu ustanovu, a to je propisala Vlada. Nakon toga sledi pravljenje kadrovskih planova za 2015, na osnovu dobijenih rezultata racionalizacije. Spiskovi treba da budu u skladu s uputstvom dobijenim od Ministarstva zdravlja i da uključuje one koji su se izjasnili da žele dobrovoljno da odu iz ustanove – kaže dr Danijela Stanković Baričak.\nPredsednica Pokrajinskog odbora Sindikata zaposlenih u zdravstvu i socijalnoj zaštiti dr Dunja Civrić kaže da će Ministarstvo zdravlja tražiti produženje roka za racionalizaciju od Ministarstva državne uprave i lokalne samouprave.\nNijedna od ustanova koje su dostavile spisak Ministarstvu zdravlja nije dobila povratnu informaciju, a mnoge zdravstvene ustanove nisu ni dostavile spiskove. Neki direktori neće da otpuštaju zaposlene. Pitanje je kako će ustanove funkcionisati nakon toga – kazala je dr Civrić za „Dnevnik“.\nPrema njenim rečima, direktori ustanova iz Zapadnobačkog okruga su se dogovorili da neće davati otkaze, a i u više ustanova Sremskog okruga neće biti otpuštanja. Najveći problem je u Kliničkom centru Vojvodine, gde bi za višak trebalo da se proglase 152 nemedicinska radnika. Sada se traži optimalno rešenje kako da ti ljudi ostanu na poslu – navela je dr Civrić.Prema nezvaničnim saznanjima, spremačice u Kliničkom centru Vojvodine mogu biti zamenjene onima iz privatne firme, a sistem „autsorsinga“ sve je privlačniji i za neka druga javna preduzeća.\nPredsednica Pokrajinskog odbora Sindikata kaže da se govori o još jednom talasu racionalizacije, koji bi trebalo da bude već u junu ove godine, a naredni će biti iduće godine. Tada bi na red došli zdravstveni radnici, a ako se to desi, doći će i do urušavanja zdravstvenog stanja stanovništva. Već sada imamo probleme u nedostatku kadra. Apatin nema ginekologa, kao ni Temerin, mnoga mesta nemaju pedijatra. Problem su i dislocirane apoteke i mnogi ljudi ne mogu da idu u udaljena mesta da bi nabavili lekove – kazala je dr Civrić.\nSmanjivanje zbog zahteva MMF Predsednica Pokrajinskog odbora Sindikata zaposlenih u zdravstvu i socijalnoj zaštiti dr Dunja Civrić kaže kako je Međunarodni monetarni fond naveo broj ljudi koji treba da ostane u sistemu zdravstvene zaštite. Vlada će se truditi da zadovolji ono što Međunarodni monetarni fond traži – rekla je Dunja Civrić, za „Dnevnik“.\nPriče iz života (39)\nVivaTeka istražuje (199)


Uspešan završetak turbulentne sezone – Veliki Park\nUspešan završetak turbulentne sezone\nUprkos brojnim pehovima koji su ih pratili tokom čitave sezone, košarkaši Radničkog uspeli su da ostvare svoj glavni takmičarski cilj i sačuvaju mesto u Košarkaškoj ligi Srbije.\nNakon sezone u kojoj su se bez većih problema „prošetali“ drugoligaškim karavanom i izborili plasman u Košarkašku ligu Srbije, Kragujevčani su znali da prelazak u viši stepen takmičenja donosi znatno ozbiljniju konkurenciju i veće izazove. Zbog toga su na vreme počeli da kroje planove za povratničku sezonu u najvišem rangu takmičenja, sa željom da po svaku cenu izbegnu reprizu scenarija od pre tri godine, kada je Radnički imao ulogu prolaznog putnika kroz Košarkašku ligu Srbije.\nPočetni uspesi dali su za pravo Šumadincima da se nadaju možda i nešto ozbiljnijem plasmanu, ali su onda usledili problemi sa povredama, pa sa kovidom-19, a zatim i zgusnut raspored utakmica, pa je Radnički od kandidata za gornji dom tabele doveo sebe u poziciju da strepi za opstanak.\nIpak, kada je to bilo najpotrebnije, Kragujevčani su bili na visini zadatka i sa par bitnih pobeda protiv glavnih konkurenata u borbi za opstanak pokazali su da zaslužuju mesto u najkvalitetnijem rangu takmičenja.\nGeneralno, možemo biti zadovoljni ovom sezonom, s obzirom sa smo ostvarili svoj prvobitni cilj, a to je opstanak u Košarkaškoj ligi Srbije. Možda smo mogli i više, ali treba imati u vidu da mi od trećeg kola nismo odigrali niti jednu utakmicu u kompletnom sastavu, što zbog povreda igrača, što zbog kovida-19, tako da je sve to imalo uticaja na neki krajnji rezultat, apostrofira trener Radničkog Ivica Vukotić.\nI kapiten kragujevačkog tima Raško Katić smatra da su brojni pehovi sa bolestima i povredama igrača sprečili njegovu ekipu da se iskaže sav svoj potencijal i ostvari bolji plasman na tabeli.\nKao neko ko uvek teži najboljim mogućim rezultatima, sigurno da sam očekivao puno više, ali kada se uzmu u obzir svi otežavajući faktori, počev od situacije sa kovidom-19, pa do povreda i neplaniranih odlazaka igrača, mislim da ova sezona može da dobije prelaznu ocenu. Činjenica je da smo najveći problem imali na poziciji plejmejkera, koja je jedna od najvažnijih u svakom timu. Prvo smo ostali bez Milosavljevića, zatim je Dumić dva puta pauzirao zbog kovida-19, što se sve odrazilo na neke naše igre i rezultate. Nadam se da će nas u narednoj sezoni problemi ovakve prirode mimoići, kako bismo mogli da se nadamo nekom boljem plasmanu, ističe Katić.\nPomenuti problemi kadrovske prirode naterali su čelnike kragujevačkog kluba da posegnu za dodatnom dopunom igračke selekcije, što je u jeku sezone, kada su svi iole kvalitetniji igrači uveliko našli svoje uhlebljenje, predstavljalo veliki izazov.\nTokom sezone bilo je brojnih promena u našim redovima, kako u igračkom kadru, tako i u stručnom štabu, upravo iz te neke želje da budemo što je moguće konkurentniji u ligi i da mirno dočekamo samu završnicu sezone, a ne da do poslednjeg kola strepimo za opstanak. Mislim da smo sa nekim igračima koji su došli u klub tokom sezone u potpunosti pogodili, sa nekima možda i ne toliko, ali je svako od njih imao određenog udela u ostvarenju našeg konačnog cilja, napominje Vukotić.\nParalelno sa borbom za opstanak u Košarkaškoj ligi Srbije, Radnički je prilično uspešno vojevao i na drugom domaćem frontu, u Kup takmičenju, gde je uspeo da dogura do finalnog turnira u Novom Sadu.\nSama činjenica da su se Šumadinci nakon dužeg niza godina ponovo našli u društvu najboljih srpskih timova značajan je korak u pravcu oživljavanja Kragujevca kao košarkaške sredine.\nUčešće u završnici Kupa Radivoja Koraća imalo je veliki značaj za našu ekipu, koja je stekla dragoceno iskustvo i samopouzdanje za potonje mečeve u borbi za opstanak u Košarkaškoj ligi Srbije. Takođe, ovaj rezultat je dosta doprineo i samoj promociji kluba, koji se ponovo našao u žiži interesovanja šire košarkaške javnosti, smatra Vukotić.\nGovoreći o kvalitetu Košarkaške lige Srbije ove sezone, strateg Radničkog ističe da je uprkos brojnim problemima sa kovidom-19 takmičenje bilo izuzetno dinamično i neizvesno do poslednjeg kola.\nOdavno neka sezona u Košarkaškoj ligi Srbije nije bila tako neizvesna i uzbudljiva do samog kraja kao ova. Bilo je tu ekipa koje su odskočile svojim kvalitetom u odnosu na ostatak lige, tu pre svega mislim na Mladost i Vojvodinu, dok su ostali timovi bili uglavnom ujednačeni, pri čemu su najviše profitirale one ekipe koje su imale najmanje problema sa kovidom-19, konstatuje Vukotić.\nKapiten Raško Katić, pak, smatra da je kvalitet Košarkaške lige Srbije ipak moguće unaprediti, što bi takmičenje učinilo još zanimljivijim i privlačnijim za ljubitelje košarke.\nSvakako da je ovo bila jedna prilično teška i turbulentna sezona za sve ekipe u ligi, a posebno za one koje su do poslednjeg kola vodile grčevitu borbu za opstanak. Neko moje mišljenje je da Srbija zaslužuje za nijansu kvalitetniju ligu i nadam se da će vremenom ovo takmičenje uspeti da se izdigne na jedan viši nivo, ocenjuje Katić.\nNova sezona donosi sa sobom i nova očekivanja. Generalni plan je da Radnički u narednoj sezoni ode korak dalje i sebe svrsta u grupu pretendenata na visok plasman.\nJoš uvek je rano kovati planove za sledeću sezonu. Najpre treba da vidimo ko je od igrača u trenutnom rosteru raspoložen da ostane kod nas i naredne sezone, kako bismo onda formirali neki kostur ekipe, koji ćemo potom pokušati da nadogradimo sa par novajlija. Naša ideja je da to budu igrači poput Stevanovića i Katića, dakle Kragujevčani koji su spremni da pomognu klubu iz svog rodnog grada u ostvarenju njegovih daljih takmičarskih ambicija. Ukoliko sve bude išlo po planu, pokušaćemo da odemo stepenik više u odnosu na proteklu sezonu i domognemo se te neke „zlatne sredine“ na tabeli. Naravno, ako nam se ukaže šansa za još bolji plasman, sigurno je nećemo tako lako ispustiti iz ruku, zaključio je Vukotić.\nOno što je svakako jedno od glavnih pitanja koje interesuje sve pristalice kragujevačkog kluba, to je da li će kapiten Raško Katić i naredne sezone predvoditi šumadijsku armadu u pohodu na nove takmičarske ciljeve?\nNismo za sada imali nekih konkretnijih razgovora na temu dalje saradnje. Što se mene lično tiče, smatram da moje telo i dalje može da izdrži takmičarske napore, ali u krajnjem slučaju sve zavisi od planova i ambicija kluba u sledećoj sezoni, otkriva nekadašnji reprezentativac Srbije, koji uprkos tome što je zagazio u petu deceniju života igra kao u najboljim danima svoje karijere.\nCategories:\tDruštvo, Kragujevac, Sport, UDARNO-NASLOVNA SLAJDER, Vesti\t/ No Responses / by Milan 16 априла, 2021


Panasonic KV-S1015C, 20ppm, 600dpi skener cena, cene Srbija, prodaja Beograd Novi Sad Niš\nPanasonic KV-S1015C, 20ppm, 600dpi skener cene\nEPonuda nije internet prodavnica već Vam omogućava da brzo i lako nađete Panasonic KV-S1015C, 20ppm, 600dpi skener po najjeftinijoj ceni. Naš cilj je da kupci budu što bolje informisani o ponudi Panasonic skener KV-S1015C, 20ppm, 600dpi na tržištu Srbije. Vrlo lako nalazite željeni proizvod za kategoriju Skeneri cene, ne morate da lutate od sajta do sajta za Panasonic Skeneri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Panasonic KV-S1015C, 20ppm, 600dpi skener sa PRODAVCEM. EPonuda ne može da garantuje potpunu tačnost specifikacije i slika za Panasonic KV-S1015C, 20ppm, 600dpi skener. Pre kupovine, podatke za Panasonic skener KV-S1015C, 20ppm, 600dpi proverite na sajtu PROIZVOĐAČA.